ยอดผู้เสียชีวิตเหตุแผ่นดินไหวไต้หวันเพิ่มเป็น 11 คน กู้ร่างใต้ซากตึกได้ 249 คน รอช่วยเหลืออีก 30 คน 
จากกรณี เหตุแผ่นดินไหวรุนแรงขนาด 6.4 ทางตอนใต้ของเกาะไต้หวัน เมื่อ 04.00 น. ตามเวลาท้องถิ่น หรือ 03.00 น. ตามเวลาในประเทศไทย โดยมีจุดศูนย์กลางใกล้กับเมืองไถหนานวันนี้ (6 ก.พ. 2559) สำนักข่าวเอพีรายงานความคืบหน้าว่า ขณะนี้ เจ้าหน้าที่จากหน่วยกู้ภัยนำร่างผู้ที่ติดอยู่ใต้ซากอาคารถล่มจากเหตุแผ่นดินไหวได้แล้ว 249 คน เบื้องต้นมีรายงานผู้เสียชีวิตเพิ่มอีก 3 คน รวมเป็น 11 คน และบาดเจ็บกว่า 300 คน ซึ่งยังมีผู้ที่ติดอยู่ใต้ซากอาคารมากกว่า 30 คน โดยเจ้าหน้าที่คาดว่าตัวเลขผู้เสียชีวิตจะมีมากกว่านี้ ส่วนทางการของไต้หวันได้ตั้งศูนย์พักพิง 8 แห่งทั่วเมืองไถหนาน เพื่อรองรับผู้ประสบภัยจากแผ่นดินไหวโดยเมืองไถหนานที่อยู่ทางตอนใต้ของไต้หวัน เป็นจุดที่ได้รับความเสียหายมากที่สุด ทั้งนี้ ศูนย์กลางของแผ่นดินไหวอยู่ห่างจากเมืองเกาสง ซึ่งเป็นเมืองใหญ่สุดอันดับ 2 ของไต้หวัน ห่างไปทางตะวันออกเฉียงเหนือประมาณ 39 กิโลเมตร ลึกลงไปใต้ดิน 10 กิโลเมตร และยังไม่มีการประกาศเตือนภัยสึนามิด้าน โฆษกสำนักงานกิจการความสัมพันธ์ไต้หวันของรัฐบาลจีน ทำการติดต่อรัฐบาลไต้หวัน เพื่อเสนอความช่วยเหลือ ขณะที่สภากาชาดของจีนเสนอเงินช่วยเหลือแก่ผู้ประสบภัย 2 ล้านหยวน หรือประมาณ 10 ล้านบาทนายหม่าอิง จิว ประธานาธิบดีไต้หวัน กล่าวว่า สั่งการให้ทหารและเจ้าหน้าที่กู้ภัยระดมกำลังค้นหา และจัดหาที่พักชั่วคราวให้ผู้ประสบภัยแผ่นดินไหวแล้วส่วน สำนักงานการค้าและเศรษฐกิจไทยที่ไทเป ระบุว่า จากการตรวจสอบเบื้องต้นยังไม่พบคนไทยได้รับบาดเจ็บหรือเสียชีวิต ทั้งนี้ ปัจจุบันมีคนไทยอาศัยอยู่ในไต้หวันทั้งหมด 65785 คน ในจำนวนนี้ พักอยู่ในเมืองไถหนาน 5080 คนอย่างไรก็ดี เพราะไต้หวันตั้งอยู่ระหว่างรอยเลื่อนของเปลือกโลก 2 แผ่น ทำให้ไต้หวันเผชิญกับแผ่นดินไหวบ่อยครั้ง โดยครั้งที่รุนแรงที่สุดเกิดขึ้นในเดือน ก.ย. 2542 วัดแรงสั่นสะเทือนได้ 7.6 มีผู้เสียชีวิตประมาณ 2400 คนยอดผู้เสียชีวิตเหตุแผ่นดินไหวไต้หวันเพิ่มเป็น 11 คน กู้ร่างใต้ซากตึกได้ 249 คน รอช่วยเหลืออีก 30 คน http://news.thaipbs.or.th/content/7800 #ThaiPBSnews #แผ่นดินไหวไต้หวัน59 -------------------------------------------------------------เหตุแผ่นดินไหวในไต้หวันพบผู้เสียชีวิตเพิ่มอีก 3 คน รวมเป็น 11 คน ขณะที่เจ้าหน้าที่กู้ร่างผู้ประสบภัยใต้ซากตึกได้แล้ว 249 คน รอช่วยเหลืออีก 30 คน คาดจำนวนผู้เสียชีวิตพุ่ง ด้านทางการไต้หวันสั่งตั้งศูนย์พักพิง 8 แห่ง ทั่วเมืองไถหนาน เพื่อช่วยเหลือแล้ว
เหตุแผ่นดินไหวในไต้หวันพบผู้เสียชีวิตเพิ่มอีก 3 คน รวมเป็น 11 คน ขณะที่เจ้าหน้าที่กู้ร่างผู้ประสบภัยใต้ซากตึกได้แล้ว 249 คน รอช่วยเหลืออีก 30 คน คาดจำนวนผู้เสียชีวิตพุ่ง ด้านทางการไต้หวันสั่งตั้งศูนย์พักพิง 8 แห่ง ทั่วเมืองไถหนาน เพื่อช่วยเหลือแล้ว 
แผ่นดินไหวไต้หวัน59,ยอดผู้เสียชีวิตแผ่นดินไหวไต้หวันสุด,แผ่นดินไหวไต้หวันเสียชีวิต8คน,ไถหนาน,สำนักข่าวเอพี,คนไทยในไต้หวัน,ThaiPBSnews,Thaipbs,ไทยพีบีเอส